Wiki Loves Earth

Wiki Loves Earth (lühend WLE) on iga-aastane rahvusvaheline fotokonkurss, mida korraldavad Vikipeedia kogukonna liikmed Wikimedia Foundationi kohalike haruorganisatsioonide kaasabil. Konkursist osavõtjad pildistavad oma riigi kohalikku looduspärandit ning laadivad fotod üles Wikimedia Commonsisse. Korraldusaeg: tavaliselt mai–juuni.

Esimest korda korraldati konkurss 2013. aastal Ukrainas. Järgmisel aastal laienes see teistesse riikidesse. 2020. aastal oli üle 9000 osaleja 34 riigist, kes esitasid konkursile kokku üle 106 000 foto. 

Eesti osales sellel fotovõistlusel 2014–2016. Et aga Eestis toimus niigi aastatel 2010–2019 HELP looduspildikogumine ning aastatel 2012–2013 oli ja alates 2018. aastast on Vikipeedia esindatud Eesti Looduse fotovõistlusel, siis pole Eestis rohkem Wiki Loves Earthi võistlust korraldatud. 

Wiki Loves Earth teeb koostööd UNESCO-ga, tänu millele antakse konkursil välja eriauhinda UNESCO nimistus olevate geoparkide ja biosfäärikaitsealade looduse fotojäädvustusel. 

Iga riigi parimad fotod pääsevad Wiki Loves Earthi lõppvõistlustele, kus rahvusvaheline žürii valib Wiki Loves Earthi võidufoto.

Võitjad
Tabelis on toodud rahvusvahelise fotokonkursi Wiki Loves Earth võitjad aastate lõikes:
 Foto Aasta Fotograaf Riik Kirjeldus300px2013Katja Krasnõtskaja UkrainaVarahommik Ai-Petri platool Krimmi mäestikus Ukrainas300px2014 Balkhovitin Ukraina Vaade Karpaadi rahvuspargile Ukrainas300px2015 Zaeem Siddiq Pakistan Shangrila järv Kesk-Karakorami rahvuspargis Pakistanis300px2016 Cedomir Zarkovic Serbia Stopića koobas Dinaari Alpides Serbias300px2017Sergey Pesterev Venemaa Baikali järves asuv Ogoi saar talvel (Baikali rahvuspark Venemaal)300px2018 Jekaterina Vasjagina Venemaa Stolbtšatõi neem Kunaširi saarel pärast päikesetõusu (Kurilski looduskaitseala Venemaal)300px2019 Sven Damerow Saksamaa Vööt-vesineitsik (Calopteryx splendens) Gülper See looduskaitsealal Saksamaal300px2020 Touhid biplob Bangladesh Hallipäised kuldnokad (Sturnia malabarica) Satchari rahvuspargis Bangladeshis 250px 2021Luís Afonso PortugalPäikeseloojang Sintra-Cascais rahvuspargis Portugalis 250pxМария Обидина VenemaaKiritigu võilillel Leningradi oblastis 250px 2022Neide José Paixão PortugalVaade Porto Santo saarelt Madeira saarestikus 250pxMkrc85 TürgiChamaeleo chamaeleon Kapıçami rahvuspargis Türgis 250px 2023 Nuno Luís PortugalKurepesa Portugali edelaosa rannikul asuval kaitsealal 250px Сергій Мірошник UkrainaCicindela soluta mardikas Ukrainas 250px 2024 Rotadefterim Türgi Burduri järv Burduri provintsis Türgis 250px MicheleIlluzzi ItaaliaPunahirv Abruzzo maakonnas Itaalias

 Võitjad Eestis 
Eesti võitjad 2014:

Eesti võitjad 2015:

Eesti võitjad 2016:

Vaata ka
Wiki Loves Monuments
Wiki Science Competition

Välislingid

Koduleht

Kategooria:Loodusfotokonkursid 
Kategooria:Wikimedia